《清平乐 榆钱》
清代·杨芸

东君暴富。铸出青无数。砌角苔花圆欲妒。认是谁家宝树。

日斜片片争飞。随风点上春衣。换得半囊莺粟，买他一笑蔷薇。

作者简介：杨芸（1778—？），字蕊渊，清常州金匮（今无锡）人，户部员外郎杨芳灿女，同邑景州知州秦承霈室。幼受四声，慧辨琴丝，妙修箫谱，词风美流，发在片玉冠柳之间，著有《金箱荟说》，皆古今闺阁诗话。